ངོ་ཧ་མཛོད་ཀྱི་གླུ་བཞུགས་སོ།།༄༅རྒྱ་གར་སྐད་དུ།དོ་ཧ་ཀོ་ཥ་གཱི་ཏི།བོད་སྐད་དུ།དོ་ཧ་མཛོད་ཀྱི་གྷ།
འའཇམ་དཔལ་གཞོན་ནུར་གྱུར་པ་ལ་ཕྱག་འཚལ་ལོ།།དུག་སྦྲུལ་ལྟ་བུའི་སྐལ་མེད་ནི།།ངེས་པར་སྐྱེ་བོ་དམ་པ་ལ།།སྐྱོན་གྱི་དྲི་མས་འགོ་བའི་ཕྱིར།།མཐོང་བ་ཙམ་གྱིས་འཇིགས་པར་བྱོས།།དེ་ཉིད་མི་ཤེས་བྲམ་ཟེ་ནི།།གྱི་ན་རིག་བྱེད་བཞི
དག་འདོན།།ས་ཆུ་ཀུ་ཤའི་དག་བྱེད་དང་།།ཁྱིམ་ན་གནས་ཤིང་མེ་ལ་སྲེག།དོན་མེད་སྦྱིན་སྲེག་བྱེད་པ་ནི།།དུ་བས་མིག་ལ་གནོད་པར་བས།།དབྱུ་གུ་དབྱུག་གསུམ་ལེགས་ལྡན་གཟུགས།།ཐ་དད་པ་དང་དད་པས་བསྟེན་པ་དག།ཆོས་དང་།།
ཆོས་མིན་མི་ཤེས་པར་མཉམ་ཞིང་།།འགྲོ་བ་རྣམས་ལ་རྫུན་པ་ཉིད་དུ་གོལ།།ཨེ་རའི་ཐལ་བ་ལུས་ལ་བསྒོས་ནས་སུ།།མགོ་ལ་རལ་པའི་ཁུར་བུ་ཁུར་བར་བྱེད།།ཁྱིམ་དུ་མར་མེ་སྦར་ནས་གནས།།མཚམས་སུ་འདུག་ནས་དྲིལ་བུ
འཁྲོལ།།སྐྱིལ་ཀྲུང་བཅས་ནས་མིག་བཙུམས་ཏེ།།རྣ་བར་ཤུབ་ཤུབ་སྐྱེ་བོ་སླུ་བར་བྱེད།།ཁྱོ་མེད་སྦ་མེད་འདི་འདྲ་གཞན་ལ་སྟོན།།དབང་རྣམས་བསྐུར་ཞིང་བླ་མའི་ཡོན་རྣམས་ལེན།།སེན་མོ་རིང་ཞིང་ལུས་ལ་དྲི་མས་གཡོགས།།

གོས་དང་བྲལ་ཞིང་སྐྲ་ནི་འབལ་བར་བྱེད།།ནམ་མཁའི་ཡིད་ཅན་གནོད་བྱེད་ལམ་གྱི་གཟུགས།།ཐར་པའི་ཆེད་དུ་བདག་ཉིད་འགྲོ་བྱེད་བསྐུ།།བཟོད་པ་ཅན་འགྱུར་ཐེག་པ་བཞད་གད་རྒྱུ།།གཅེར་བུ་གང
ཞིག་གྲོལ་འགྱུར་ན།།ཁྱི་དང་ཝ་སོགས་ཅིས་མི་གྲོལ།།སྤུ་བཏོགས་པས་ནི་གྲོལ་འགྱུར་ན།།བུད་མེད་སྤུ་བཏོགས་གྲོལ་བར་འགྱུར།།མཇུག་སྐུ་བསླངས་པས་གྲོལ་འགྱུར་ན།།རྨ་བྱག་ཡག་སོགས་གྲོལ་བར་འགྱུར།།ལངས་ཏེ་ཟ་བས
གྲོལ་འགྱུར་ན།།རྟ་དང་གླང་པོ་ཅི་ཕྱིར་མིན།།མདའ་བསྣུན་ན་རེ་ནམ་མཁའི་ཡིད་ཅན་ལ།།ཐར་པ་ནམ་ཡང་ཡོད་པ་མ་ཡིན་ཟེར།།བདེ་བའི་དེ་ཉིད་དང་ནི་བྲལ་གྱུར་ཅིང་།།ལུས་ཀྱིས་དཀའ་ཐུབ་འབའ་ཞིག་ཙམ་ལྡན་པས།།དགེ་ཚུལ
དགེ་སློང་གནས་བརྟན་ཞེས་བྱ་བའི།།བནྡེ་རྣམས་ནི་དེ་ལྟར་རབ་བྱུང་ནས།།ཁ་ཅིག་མདོ་སྡེ་འཆད་པར་བྱེད་ཅིང་འདུག།ལ་ལ་རོ་གཅིག་སེམས་ཀྱི་ཚུལ་འཛིན་མཐོང་།།ཁ་ཅིག་སེམས་ཙམ་ཉིད་དུ་རོ་གཅིག་པ།།ཁ་ཅིག་ཐེག་ཆེན་དེ་ལ
རྒྱར་བྱེད་ཅིང་།།དེ་ནི་གཞུང་ལུགས་ཚད་མའི་བསྟན་བཅོས་ཡིན།།གཞན་ཡང་དཀྱིལ་འཁོར་འཁོར་ལོ་མ་ལུས་བསྒོམ།།ཁ་ཅིག་བཞི་པའི་དོན་འཆད་པ་ལ་ཞུགས།།ལ་ལ་ནམ་མཁའི་ཁམས་ལ་རྟོག་པར་སྣང་།།གཞན་དག
སྟོང་་ཉིད་ལྟ་བར་བྱེད་པ་སྟེ།།ཕལ་ཆེར་མི་མཐུན་ཕྱོགས་ལ་ཞུགས་པ་ཡིན།།ལྷན་ཅིག་སྐྱེས་བྲལ་གཞན་གང་གིས།།མྱ་ངན་འདས་གང་སྒོམ་བྱེད་པ།།དེ་དག་འགས་ཀྱང་དོན་དམ་ནི།།ཅིག་ཤོས་འགྲུབ་པར་མི་འགྱུར་རོ།།གང་ཞིག

གང་ལ་མོས་པར་གྱུར་པ་དེས།།བསམ་གཏན་གནས་པས་ཐར་པ་ཐོབ་བམ་ཅི།།མར་མེ་ཅི་དགོས་ལྷ་བཤོས་དེ་ཅི་དགོས།།དེ་ལ་ཅི་བྱ་གསང་སྔགས་བསྟེན་པ་གང་ཞིག་གིས།།འབབས་སྟེགས་འགྲོ་དང་དཀའ་ཐུབ་མི་དགོས་ཏེ།།ཆུ
ལ་ཞུགས་པས་ཐར་པ་ཐོབ་པ་མ་ཅི།།སྙིང་རྗེ་དང་བྲལ་སྟོང་པ་ཉིད་ཞུགས་གང་།།དེས་ནི་ལམ་མཆོག་རྙེད་པ་མ་ཡིན་ནོ།།འོན་ཏེ་སྙིང་རྗེ་འབའ་ཞིག་བསྒོམས་ན་ཡང་།།འཁོར་བ་འདིར་གནས་ཐར་པ་འཐོབ་མི་འགྱུར།།གང་ཡང་གཉིས
་སྦྱོར་བར་ནུས་པ་དེ།།འཁོར་བར་མི་གནས་མྱ་ངན་འདས་མི་གནས།།ཀྱེ་ལགས།གང་སྨྲས་རྫུན་པས་ལོག་པ་དེ་བོར་ལ།།གང་ལ་ཞེན་པ་ཡོད་པ་དེ་ཡང་ཐོང་།།རྟོགས་པར་གྱུར་ན་ཐམས་ཅད་དེ་ཡིན་ཏེ།།དེ་ལས་གཞན་ཞིག་སུས་།
ཀྱང་ཤེས་མི་འགྱུར།།ཀློག་པ་དེ་ཡིན་འཛིན་དང་སྒོམ་པའང་དེ་ཡིན་ཏེ།།བསྟན་བཅོས་སྙིང་ལ་འཆད་པའང་དེ་ཡིན་ནོ།།དེས་མི་མཚོན་པའི་ལྟ་བ་ཡོད་མིན་ཏེ།།འོན་ཀྱང་གཅིག་པུ་བླ་མའི་ཞལ་ལ་ལྟོས་པ་ཡིན།།བླ་མས་སྨྲས་པ་གང
གི་སྙིང་ཞུགས་པ།།ལག་པའི་མཐིལ་དུ་གནས་པའི་གཏིབ་མཐོང་འདྲ།།གཉུག་མའི་རང་བཞིན་བུས་པས་མ་མཐོང་བར།།འཁྲུལ་པ་བུས་པས་བསླུས་ཞེས་མདའ་བསྣུན་སྨྲ།།བསམ་གཏན་མེད་ཅིང་རབ་ཏུ་བྱུང་བ་མེད།།ཁྱིམ་ན
གནས་ཤིང་ཆུང་མ་དག་དང་ལྷན་ཅིག་ཏུ།།གང་ཞིག་ཡུལ་གྱི་དགའ་བས་བཅིངས་ལས་མི་གྲོལ་ན།།མདའ་བསྣུན་ནི་དེ་ཉིད་ཤེས་པ་ཡིན་ཞེས་གླུ།།གལ་ཏེ་མངོན་དུ་གྱུར་ན་བསམ་གཏན་ཅི།།གལ་ཏེ་ལྐོག་ཏུ་གྱུར་ན་མུན་པ་འཇལ།།

ལྷན་ཅིག་སྐྱེས་པའི་རང་བཞིན་དེ་ཉིད་ནི།།དངོས་དང་དངོས་པོ་མེད་པ་མ་ཡིན་ཏེ།།མདའ་བསྣུན་འོ་དོད་རྟག་ཏུ་འབོད་པར་བྱེད།།གང་ཞིག་བླངས་ནས་སྐྱེ་ཤིའི་གནས་གྱུར་པ།།དེ་ཉིད་བླངས་ནས་བདེ་ཚོན་མཆོག།།
གྲུབ་ཅེས།།སྐད་གསོང་མཐོན་པོས་མདའ་བསྐྲུན་སླར་བྱེད་ཀྱང་།།བྱོལ་སོང་འཇིག་རྟེན་མི་གོ་ཇི་ལྟར་བྱ།།བསམ་གཏན་བྲལ་པས་ཅི་ཞིག་པསམ་བྱར་ཡོད།།བརྗོད་དུ་མེད་གང་ཇི་ལྟར་བཤད་དུ་ཡོད།།སྲིད་པའི་ཕྱག་རྒྱས་འགྲོ་བ་མ
ལུས་བསླུས།།རང་བཞིན་གཉུག་མ་སུས་ཀྱང་བླངས་པ་མེད།།རྒྱུད་མེད་སྔགས་མེད་བསམ་བྱ་བསམ་གཏན་མེད།།དེ་ཀུན་རང་ཡིད་འཁྲུལ་པར་བྱེད་པའི་རྒྱུ།།རང་བཞིན་དག་པའི་སེམས་ཉིད་ལ།།བསམ་གཏན་དག་གིས་མི་བསླད་དེ།།
བདག་ཉིད་དེ་ལ་གནས་ཤིང་གདུང་བར་མ་བྱེད་ཅིག།ཟ་ཞིང་འཐུངས་ལ་གཉིས་སྤྱོད་ཀྱིས་དགའ་ཞིང་།།རྟག་ཏུ་ཡང་དང་ཡང་དུ་འཁོར་ལོ་འགེངས།།ཆོས་འདི་ལྟ་བུས་འཇིག་རྟེན་ཕ་རོལ་འགྲུབ་འགྱུར་ཏེ།།རྨོངས་པའི་འཇིག་རྟེན་མགོ།།
བོར་རྡོག་པས་མནན་ནས་སོང་།།གང་དུ་རླུང་དང་སེམས་ནི་མི་རྒྱུ་ཞིང་།།ཉི་མ་ཟླ་བ་འཇུག་པ་མེད་གྱུར་པ།།མི་ཤེས་པ་དག་གནས་དེར་སེམས་ནི་དབུགས་དབྱུང་ཞིང་།།མདའ་བསྣུན་གྱིས་ནི་མན་ངག་ཐམས་ཅད་བསྟན་ནས་སོང་།།གཉིས་སུ་མི
བྱ་གཅིག་ཏུའང་མི་བྱ་སྟེ།།རིགས་ལ་བྱེ་བྲག་དག་ཏུ་མ་འབྱེད་པར།།ཁམས་གསུམ་མ་ལུས་འདི་དག་ཐམས་ཅད་ནི།།འདོད་ཆགས་ཆེན་པོ་གཅིག་ཏུ་ཁ་དོག་འགྱུར།།དེར་ནི་ཐོག་མ་དབུས་མཐའ་མེད།།སྲིད་མིན་མྱ་ངན་འདས་པ་མིན།།བདེ་བ

ཆེཆེན་པོ་མཆོག་འདི་ལ།།བདག་དང་གཞན་དུ་ཡོད་མ་ཡིན།།མདུན་དང་རྒྱབ་དང་ཕྱོགས་བཅུ་རུ།།གང་གང་མཐོང་བ་དེ་དེ་ཉིད།།དེ་རིང་ང་ལྟར་འཁྲུལ་པ་ཆད།།ད་ནི་སུ་ལའང་དྲི་མི་བྱ།།དབང་གང་དུ་ནུབ་གྱུར་ཙ་ན།།རང་གི་ངོ་བོའང་ཉམས་པར
འགྱུར།།གྲོགས་དག་དེ་ནི་ལྷན་ཅིག་སྐྱེས།།བླ་མའི་ཞལ་ནས་གསལ་བར་དྲིས།།ཡིད་ནི་གར་འཆིང་རླུང་གར་དེངས།།ས་སྟེང་འདི་ན་ཡན་ལག་གནས།།དེ་ནི་རྨོངས་པས་མཚམས་སུ་ཡོངས་ཤེས་བྱ།།གཏི་མུག་རྒྱ་ཆད་གང་ཤེས་པ།།
འདི་ནི་བདེ་ཆེན་མཆོག་ཡིན་ཏེ།།ས་ར་ཧ་ཡིས་བསྟན་ནས་འགྲོ།།ཀྱེ་ཧོ།འདི་ནི་རང་རིག་ཡིན་པ་སྟེ།།འདི་ལ་འཁྲུལ་བར་མ་བྱེད་ཅིག།དངོས་དང་དངོས་མེད་བདེ་བར་གཤེགས་པའི་འཆིང་པ་སྟེ།།སྲིད་དང་མཉམ་ཉིད་ཐ་དད་མ་བྱེད།།
པར།།གཉུག་མའི་ཡིད་ནི་གཅིག་ཏུ་གཏོད་དང་རྣལ་འབྱོར་པ།།ཆུ་ལ་ཆུ་བཞག་བཞིན་དུ་ཤེས་པར་བྱོས།།བསམ་གཏན་རྫུན་པས་ཐར་པ་རྙེད་མིན་ནོ།།སྒྱུ་འཕྲུལ་དྲ་བས་ཇི་ལྟར་པང་དུ་འཁྱུད།།བླ་མ་དམ་པའི་བཀའ་ཡིས་པ་དེ་ན་
པཔར་ཡིད་ཆེས་ན།།ང་ཡིས་བརྗོད་དུ་ཡོད་མིན་ཞེས་ནི་མདའ་བསྣུན་སྨྲ།།གདོད་ནས་དག་པ་ནམ་མཁའི་རང་བཞིན་ལ།།བལྟས་ཤིང་བལྟས་ཤིང་མཐོང་བ་འགག་པར་འགྱུར།།དེ་ལྟ་བུ་ཉིད་དུས་སུ་འགོག་པར་འགྱུར།།གཉུག་མའི་ཡིད
ལ་སྐྱོན་གྱིས་བུས་པ་བསླུས།།སྐྱེ་བོ་མ་ལུས་ལྷག་པར་སུན་འབྱིན་ཞིང་།།ང་རྒྱལ་སྐྱོན་གྱིས་དེ་ཉིད་མཚོན་མི་ནུས།།འཇིག་རྟེན་མ་ལུས་བསམ་གཏན་གྱིས་རྨོངས་འགྱུར།།གཉུག་མའི་རང་བཞིན་སུས་ཀྱང་མཚོན་མ་ཡིན།།སེམས་ཀྱི་རྩ

བ་རང་བཞིན་མི་མཚོན་ཏེ།།ལྷན་ཅིག་སྐྱེས་པ་རྣམ་གསུམ་གྱིས།།གང་ལས་དེ་སྐྱེས་གང་དུ་ནུབ།།གང་དུ་གནས་གྱུར་གསལ་བར་མི་ཤེས་སོ།།རྩ་བ་བྲལ་བའི་དེ་ཉིད་གང་སེམས་པ།།བླ་མའི་མན་ངག་ཐོབ
པ་དེ་ཡིས་ཆོག།འཁོར་བའི་རང་བཞིན་སེམས་ཀྱི་ངོ་བོ་ཉིད་ཡིན་ཞེས།།རྨོངས་པ་མདའ་བསྣུན་གྱིས་སྨྲས་ཙེ་ནེར་ཤེས་པར་བྱོས།།གཉུག་མའི་རང་བཞིན་ཚིག་གིས་མི་བརྗོད་ཀྱང་།།སློབ་དཔོན་མན་ངག་མིག་གིས་མཐོང་བར་འགྱུར།།
ཆོས་་དང་ཆོས་མིན་མཉེས་ནས་ཟོས་པ་ཡིས།།འདི་ལ་ཉེས་པརྡུལ་ཙམ་ཡོད་མ་ལགས།།གཉུག་མའི་ཡིད་ནི་གང་ཚེ་སྦྱངས་གྱུར་པ།།དེའི་ཚེ་བླ་མའི་ཡོན་ཏན་སྙིང་ལ་འཇུག་པར་འགྱུར།།འདི་ལྟར་རྟོགས་ནས་མདའ་བསྙུན་གླུ་ལེན་ཏེ།།
སྔགས་དང་རྒྱུད་རྣམས་ཀྱིས་ཀྱང་ངས་མ་མཐོང་།།འགྲོ་རྣམས་ལས་ཀྱིས་སོ་སོར་བཅིངས་གྱུར་ཏེ།།ལས་ལས་གྲོལ་ན་ཡིད་ནི་ཐར་པ་ཡིན།།རང་ཡིད་གྲོལ་ན་ངེས་པར་གཞན་མེད་དེ།།མྱ་ངན་འདས་པའི་མཆོག་ཉིད་འཐོབ་པར་འགྱུར།།
སེམས་ཉིད་གཅིག་པུ་ཀུན་གྱི་ས་བོན་ཏེ།།གང་ལས་སྲིད་དང་མྱ་ངན་འདས་འཕྲོ་བ།།འདོད་པའི་འབྲས་བུ་སྟེར་བར་བྱེད་པ་ཡི།།ཡིད་བཞིན་ནོར་འདྲའི་སེམས་ལ་ཕྱག་འཚལ་ལོ།།སེམས་བཅིངས་པས་ནི་འཆིང་འགྱུར་ཏེ།།དེ་ཉིད་གྲོལ།།
ན་ཐེ་ཚོམ་མེད།།བླུན་པོ་གང་གིས་འཆིང་འགྱུར་བ།།མཁས་རྣམས་དེ་ཡིས་མྱུར་དུ་གྲོལ།།སེམས་ནི་ནམ་མཁའ་འདྲ་བར་གཟུང་བྱ་སྟེ།།ཆོས་རྣམས་ཀུན་ཀྱང་ནམ་མཁའ་མཉམ་པར་བལྟ།།སེམས་དེ་བསམ་གྱིས་མི་ཁྱབ་བསམ་བྱ་ན།།དེས

ནི་་བླ་མེད་བྱང་ཆུབ་འཐོབ་པར་འགྱུར།།མཁའ་འདྲར་བྱས་ན་རླུང་ནི་རྣམ་པར་འཆིང་།།མཉམ་ཉིད་ཡོངས་སུ་ཤེས་པས་རབ་ཏུ་ཐིམ།།མདའ་བ་སྐྲུན་གྱིས་སྨྲས་ནམ་ཞིག་ནུས་ལྡན་ན།།མི་རྟག་གཡོ་བ་མྱུར་དུ་སྤང་བར་འགྱུར།།རླུང་དང་མེ་དང་དབང་།།
ཆེན་འགགས་པ་ན།།བདུད་རྩི་རྒྱུ་བའི་དུས་སུ་རླུང་ནི་སེམས་ལ་འཇུག།ནམ་ཞིག་སྦྱོར་བཞི་གནས་གཅིག་ལ་ནི་ཞུགས་པ་ན།།བདེ་ཆེན་མཆོག་ནི་ནམ་མཁའི་ཁམས་སུ་མི་ཤོང་ངོ་།།ཁྱིམ་དང་ཁྱིམ་ན་དེ་ཡིས་གཏམ་སྨྲས་ཀྱང་།།བདེ་ཆེན།།
གནས་ནི་ཡོངས་སུ་ཤེས་པ་མིན།།འགྲོ་ཀུན་བསམ་པས་སུན་འབྱིན་མདའ་བསྣུན་སྤྲོ།།བསམ་གྱིས་མི་ཁྱབ་གྲུབ་པ་འགའ་ཡང་མེད།།སྲོག་ཆགས་ཐམས་ཅད་ཀུན་ལ་ཡང་།།དེ་ཉིད་ཡོད་དེ་རྟོགས་པ་མེད།།ཐམས་ཅད་རོ་མཉམ་རང་བཞིན
པས།།བསམ་ཡས་ཡེ་ཤེས་བླ་མེད་པའོ།།ཁསང་དེ་རིང་དེ་བཞིན་སང་དང་གཞན།།སྐྱེས་བུ་དོན་རྣམས་ཕུན་སུམ་ཚོགས་པར་འདོད།།ཀྱེ་ཧོ་བཞིན་བཟང་སྙིམ་པ་ཆུས་བཀང་བ།།འཛག་པ་བཞིན་དུ་ཉམས་པ་མ་ཚོར་རོ།།བྱ་བ་བྱེད་དང་བྱ་བར།།
མི་བྱེད་པ།།ངེས་པར་རྟོགས་ན་མི་འཆིང་མི་གཏོང་ངོ་།།ཡི་གེ་མེད་པར་འཆད་པར་ཡིད་འཇུག་པར།།གང་ཞིག་རྣལ་འབྱོར་བརྒྱ་ལ་འགའ་ཡིས་མཚོན།།འཇུར་བུས་བཅིངས་པའི་སེམས་འདི་ནི།།གློད་ན་གྲོལ་བར་ཐེ་ཚོམ་མེད།།གང་གིས་རྨོངས
པ་འའཆིང་བའི་དངོས།།མཁས་རྣམས་དེ་ཡིས་རྣམ་པར་གྲོལ།།བཅིངས་པ་དག་ནི་ཕྱོགས་བཅུར་འགྲོ་བར་རྩོལ།།བཏང་བར་གྱུར་ན་མི་གཡོ་བརྟན་པར་གནས།།གོ་ལྡོག་རྔ་མོ་ལྟ་བུར་བ་དག་གིས་རྟོགས།།བུ་ཁྱོད་རྣམས་ཀྱང་དེ་ལྟར་རང་ལ་འཚོལ།

ཏེ་ལྟོས།།ཀྱེ་ལགས་དབང་པོས་ལྟོས་ཤིག་དང་།།འདི་ལས་ངས་ནི་མ་རྟོགས་སོ།།ལས་ཟིན་པ་ཡི་སྐྱེས་བུ་ཡི།།དྲུང་དུ་སེམས་ཐག་གཅོད་པར་བྱོས།།རླུང་བཅིངས་པ་ལ་རང་ཉིད་མ་སེམས་ཀྱི།།ཤིང་གི་རྣལ།
འབྱོར་སྣ་རྩེར་མ་འདུག་ཅིག།ཨེ་མ་ཧོ།མ་ཡེངས་ལྷན་ཅིག་སྐྱེས་པ་མཆོག་ཆགས་བྱོས།།སྲིད་པའི་སྣ་རྩེར་འཆིང་བ་ཡོངས་སུ་སྤང་།།འདི་ན་ཡིད་དང་རླུང་ནི་གཡོ་ཕྱིར་ཕྱར།།ཤིན་ཏུ་མི་སྲུན་པ་ཡི་ནཱ་འདྲ་ཐོང་།།ལྷན་ཅིག་སྐྱེས་པའི་རང་བཞིན།།
རྟོགགས་གྱུར་ན།།དེ་ཡིས་ཡིད་ནི་བརྟན་པར་འགྱུར་བ་ཡིན།།གང་ཚེ་ཡིད་ནི་ཉེ་བར་འགགས་གྱུར་ན།།དེ་ཚེ་ལུས་ཀྱི་འཆིང་བ་རྣམ་པར་འཆད།།གང་ལ་ལྷན་ཅིག་སྐྱེས་པ་རོ་མཉམ་པ།།དེ་ལ་རྨོངས་རིགས་དང་ནི་བྲམ་ཟེ་མེད།།འདི་ལ་ཟླ་བའི
རྒྱ་མཚོ་ཉིད་དང་ནི།།འདི་ལ་ཡང་ན་གངྒཱའི་རྒྱ་མཚོ་དང་།།ཝཱ་ར་ཎཱ་སཱི་སྲ་ཡ་ག་ཡ་ཏི།།འདི་ནི་བྱ་བ་གསལ་བྱེད་ཉིད།།ཞིང་ཀུན་གནས་དང་ཉེ་བའི་གནས་སོགས་སུ།།ཕྱིན་ཏེ་བལྟས་པས་རྟོགས་པར་གང་སྨྲ་བ།།ལུས་དང་དྲན་པའི་མུ་
ན་གནས་པའི་མཚོ།།དགེ་བ་ང་ཡིས་གང་དག་ངེས་པར་མཐོང་།།ང་ཡིས་རྨི་ལམ་དུ་ཡང་མཐོང་བ་མེད།།རི་བོའི་ཁྲོད་དུ་གནས་ཏེ་བག་ཡོད་བྱོས།།འདབ་ལྡན་པདྨའི་སྡོང་པོ་གེ་སར་གྱི་དབུས་ན།།ཤིན་ཏུ་ཕྲ་བའི་སྦྲུལ་མ
དྲི་དང་ཁ་དོག་ལྡན།།བྱེ་བྲག་བོར་ཅིག་རྨོངས་པ་མྱ་ངན་གྱིས།།གདུང་བས་འབྲས་བུ་མེད་པར་མ་བྱེད་ཅིག།གང་དུ་ཚངས་པ་ཁྱབ་འཇུག་མིག་གསུམ་དང་།།འཇིག་རྟེན་མ་ལུས་ཐམས་ཅད་གཞིར་གྱུར་པ།།རིགས་མེད་དེ་ལ་

མཆོད་ན་ལས་ཀྱི་ཡང་།།མཐའ་ཡི་ཆོག་ནི་ཡང་དག་ཟད་པར་འགྱུར།།ཀྱེ་ནོ།བུ་ཉོན་སྤྱོད་པའི་རོ་ནི་དགའ་བར་ཡང་དག་གནས་ཤེས་པ།།འགྲོ་བར་འཆད་ཅིང་འདོན་པ་ལ་སོགས་པས།།དེ་ནི་ཤེས་པར་ནུས་པ་མ་ཡིན་ནོ།།ཀྱེ་སྣོ་སུ།
ཉོན་དེ་ཉིད་སྣ་ཚོགས་ཀྱིས།།རོ་འདི་བསྟན་པར་བཟོད་པ་མ་ཡིན་ཏེ།།བདེ་བའི་གནས་མཆོག་རྟོག་པ་སྤངས་ནས་ནི།།འགྲོ་བ་ཉེ་བར་སྐྱེ་བ་ཉིད་བཞིན་ནོ།།བློ་ནི་རྣམ་འགགས་ཡིད་ནི་རབ་ཞི་བ།།གང་དུ་མངོན་པའི་ང་རྒྱལ་ཆད་པ་ནི།།
དེ་ཉིད་བླ་མའི་རང་བཞིན་མཆོག་ཏུ་རྟོགས་པ་སྟེ།།དེ་ལ་བསམ་གཏན་འཆིང་བ་དེས་ནི་ཅི་བྱར་ཡོད།།དངོས་པོར་སྐྱེས་པ་མཁའ་ལྟར་རབ་ཞེ་ན།།དངོས་པོ་རྣམ་སྤངས་ཕྱི་ནས་ཅི་ཞིག་སྐྱེ།།གདོད་ནས་སྐྱེ་མེད་རང་བཞིན་ཡིན་པ་ལ།།དེ་རིང
དཔལ་ལྡན་བླ་མ་མགོན་པོས་བསྟན་པ་ཡི།།དབྱེ་བ་རྣམ་སྤངས་དེ་ལ་གནས་པར་བྱོལ།།མཐོང་དང་པོས་དང་དྲན་དང་རེག་པ་དང་།།ཟས་སྐོམ་འཚམས་དང་འགྲོ་དང་འདུག་པ་དང་།།ཅལ་ཅོལ་གཏམ་དང་ལན་སྨྲ་གྱུར་པ་ལ།།སེམས་སོ་ཞེ
ན་གཅིག་གི་རྣམ་པ་ལས་མི་སྤྱོད།།གང་ཞིག་བླ་མའི་མན་ངག་བདུད་རྩིའི་ཆུ།།གདུང་སེལ་བསིལ་བ་ངོམས་པར་མི་འཐུང་བ།།དེ་ནི་བསྟན་བཅོས་དོན་མང་མྱ་ངམ་གྱི།།ཐང་ལ་སྐོམ་པས་གདུངས་ཏེ་འཆི་བར་ཟད།།བླ་མས་བསྟན་པ་བརྗོད་མིན
།།སློབ་མས་གོ་བ་མ་ཡིན་ཏེ།།ལྷན་ཅིག་སྐྱེས་པ་བདུད་རྩིའི་རོ།།